**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. ՀՀ ֆինանսների նախարարություն | | 21.12.2021թ. |
| N 01/8-4/20715-2021 |
| 1. Նախագծով առաջարկվում է ՀՀ 2021թ-ի պետական բյուջեով նախատեսված «1146. Հանրակրթության ծրագիր» ծրագրի գծով նախատեսված միջոցներից վերաբաշխել 145,939.6 հազար դրամ և հատկացնել՝  ա/ 118,539,6 հազար դրամ՝ թվով 8 հուշարձանների ամրակայման, նորոգման և վերականգնման գիտանախագծային փաստաթղթերի կազմման և պեղումների իրականացման աշխատանքներին,  բ/ 9,900.0 հազար դրամ՝ Արենի-1 քարանձավից գտած մ.թ.ա. 3600-3500 թթ. հնագիտական գտածո կաշվե ոտնամանի պահպանման համար հատուկ ցուցապահարանի պատրաստման և տեղադրման աշխատանքների ձեռքբերման գծով ծախսերին,  գ/ 17,500.0 հազար դրամ՝ «Գնահատման և թեստավորման կենտրոն» ՊՈԱԿ-ի համար համակարգչային տեխնիկայի ձեռքբերման գծով ծախսերին:  Մինչդեռ ՀՀ կառավարության 18.11.2021թ-ի N 58 նիստին ՀՀ վարչապետի կողմից հանձնարարվել է պետական կառավարման համակարգի մարմինների ղեկավարներին՝ «Ուսումնասիրել (յուրաքանչյուրն իր մասով) 2021 թվականի պետական բյուջեով տվյալ մարմնի համար նախատեսված կատարման ենթակա բյուջետային ծախսային ծրագրերը, վերհանել այն ծախսային ծրագրերը, որոնց կատարումը 2021 թվականի ընթացքում կհամարվի ոչ իրատեսական, և այդ ոչ իրատեսական համարվող ծախսային ծրագրերի համար 2021 թվականի բյուջետային հատկացումները վերադարձնել պետական բյուջե՝…»:  Հետևաբար, հիմք ընդունելով վերը նշվածը, առաջարկում ենք վերաբաշխվող միջոցները ուղղել ՀՀ կառավարության պահուստային ֆոնդ և ներկայացված հատկացումներին անդրադառնալ 2022 թվականի ընթացքում՝ ՀՀ 2022թ-ի պետական բյուջեով ոլորտի գծով նախատեսված միջոցների շրջանակներում՝ ելնելով աշխատանքների իրականացման առաջնահերթություններից: | ***Չի ընդունվել***  ՀՀ ԿԳՄՍ նախարարության կողմից տնտեսումների/խնայողությունների մի մասը՝ շուրջ 1,9 մլրդ ՀՀ դրամ արդեն ուղղվել է ՀՀ կառավարության պահուստային ֆոնդ ՀՀ կառավարության 18.11.2021թ. N 1906-Ն և 1908-Ն որոշումներին, ինչպես նաև ՀՀ կառավարության 09.12.2021թ. N 2022-Ն որոշման համապատասխան: Բացի այդ, շրջանառվող նախագծերով ևս 1.1 մլրդ դրամ գումար ուղղվում է ՀՀ կառավարության պահուստային ֆոնդ:  Նախագծով ներկայացված ծախսերը խիստ անհրաժեշտ են և դրանց անհրժեշտության հիմնավորումը ներկայացված է Նախագծին կից փաթեթում: | |
| 2. Նախագծին կից բացակայում են 9,900.0 հազար դրամի աշխատանքների ձեռքբերման ծախսերի հաշվարկային հիմնավորումները: | ***Չի ընդունվել***  Նախագծին կից ներկայացվել է գնային առաջարկ, որը Հայաստանի պատմության թանգարանը ստացել է «Arkanel» ընկերությունից և կազմում է 8,250.0 հազար դրամ (8,250.0\*1.2 ԱԱՀ = 9,900.0) | |
| 3. Ինչ վերաբերում է Նախագծում առկա խմբագրական բնույթի վրիպակներին, ապա առաջարկում ենք Նախագծի N N 4 և 5 հավելվածներում լրացնել 1146 ծրագրի 11001 և 12004 միջոցառումների արդյունքի չափորոշիչները: | ***Չի ընդունվել***  1146 ծրագրի 11001 միջոցառման արդյունքային ցուցանիշի նվազեցման անհրաժեշտություն չկա, ավելին, այն ավելացվել է ՀՀ կառավարության 16.12.2021թ. N 2058-Ն որոշմամբ:  Ինչ վերաբերում է 1146 ծրագրի 12004 միջոցաջմանը, ապա տնտեսումը պայմանավորված է այն հանգամանքով, որ հավելավճարների բյուջեն պլանավորվում է ուսուցիչների աշխատավարձի միջին դրույքաչափով, իսկ վճարվում է փաստացիով: | |
| 2. ՀՀ Արմավիրի մարզպետարան | | 13.12.2021թ. |
| N 01 /6.1/07551-2021 |
| Հայտնում եմ Ձեզ, որ ՀՀ Արմավիրի մարզպետարանում քննարկվել է ««Հայաստանի Հանրապետության 2021 թվականի պետական բյուջեի մասին» ՀՀ օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը,որի վերաբերյալ առաջարկություններ չկան։ |  | |